NEUVOSTON ASETUS N:o 1157/92,
annettu 28 päivänä huhtikuuta 1992,
elävien nautojen tuontia koskevien hallintotoimenpiteiden täytäntöönpanosta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1) ja erityisesti sen 20 artiklan 2 kohdan,
ottaa huomioon komission ehdotuksen,
sekä katsoo, että
tuotannon suuren ylijäämän tai muiden myyntejä vähentävien tekijöiden vuoksi naudanliha-alaan vaikuttaa pitkäaikainen kysynnän ja tarjonnan epätasapaino yhteisön markkinoilla ottaen huomioon vientimahdollisuudet kolmansiin maihin; tämän vuoksi merkittävistä interventio-ostoista huolimatta hintatilanne markkinoilla ei ole tyydyttävä,
vuoden 1991 ensimmäisellä puoliskolla vasikanlihan tuontimäärä yhteisöön uhkasi ylittää huomattavasti sekä perinteisen vuosituonnin tason että yhteisön markkinoiden vastaanottokyvyn; vakavan markkinahäiriön välttämiseksi komissio, käyttäen asetuksen (ETY) N:o 805/68 21 artiklan 1 kohdassa säädettyä poikkeustoimivaltaa, hyväksyi eläviä nautoja koskevien tuontitodistusten antamisen lakkauttamisesta 24 päivänä huhtikuuta 1991 annetun asetuksen (ETY) N:o 1023/91(2),
ottaen huomioon mainitun 21 artiklan soveltamisesta saadut kokemukset on havaittu, että vältettäessä välitöntä markkinahäiriötä kaiken tuonnin äkillinen lakkauttaminen tuontitodistusten keskitetyn antamisen vuoksi lyhyellä tähtäyksellä ei takaa saatavuutta markkinoilla koko vuodeksi kausivaihtelujen mukaisesti; ottaen erityisesti huomioon Puolan tasavallan ja Unkarin tasavallan kanssa tehtyjen väliaikaisten sopimusten liitteet X a ja T Osekin ja Slovakian liittotasavallan kanssa tehdyn väliaikaisen sopimuksen liitteen XIII a olisi erityissäännöksillä ajoissa valtuutettava komissio tilanteissa, jotka uhkaavat aiheuttaa vakavia markkinahäiriöitä, panemaan täytäntöön aiheellisia hallintotoimenpiteitä,
ON ANTANUT TÄMÄN ASETUKSEN:
1 artikla
Kun yhteisön markkinat yhden tai useamman asetuksen (ETY) N:o 805/68 1 artiklassa tarkoitetun tuotteen osalta uhkaavat häiriintyä tuoduista tai tuotavista määristä, jolloin nämä määrät uhkaavat vaarantaa yhden tai useamman perustamissopimuksen 39 artiklan tavoitteista, komissio voi tämän estämiseksi mainitun asetuksen 27 artiklassa säädettyä menettelyä noudattaen kohdistaa tarvittavassa määrin ja tarvittavaksi ajaksi elävien nautojen tuontiin aiheellisia hallintotoimenpiteitä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 28 päivänä huhtikuuta 1992.